Trechu Tlodi Tanwydd 2020-2035

**Trosolwg**

Nod yr ymgynghoriad hwn yw ceisio barn ynglŷn â chynllun arfaethedig y Llywodraeth i drechu Tlodi Tanwydd yng Nghymru rhwng 2020 a 2035.

**Sut i ymateb**

Daw’r ymgynghoriad i ben ar 31 Rhagfyr 2020. Gallwch ymateb ar-lein, trwy e-bost neu trwy’r post.

**Ar-lein – Llenwch y ffurflen ar-lein ar dudalennau ymgynghori gwefan Llywodraeth Cymru**

**E-bost – Anfonwch e-bost yn nodi eich sylwadau ynglŷn â’r cynllun drafft at** **FuelPovertyandEnergyEfficiency@gov.wales**

**Post** – Anfonwch eich sylwadau ysgrifenedig i’r cyfeiriad canlynol:

Y Tîm Effeithlonrwydd Ynni Domestig a Thlodi Tanwydd

Llawr Tri, Adain y Gogledd

Llywodraeth Cymru

Parc Cathays

CF10 3NQ

|  |  |
| --- | --- |
| **Ffurflen ymateb i’r Ymgynghoriad**  | Eich enw: Sefydliad (os yn berthnasol):e-bost / rhif ffôn:Eich cyfeiriad: |

Cwestiwn 1: Mae Llywodraeth Cymru yn cynnig cyflawni 10 cam yn ystod y ddwy flynedd nesaf, fel rhan o'n hymdrechion i fynd i'r afael â thlodi tanwydd. A ydych yn gwybod am gamau ychwanegol y gallai Llywodraeth Cymru eu cymryd, a fyddai'n cyfrannu at ein hymdrechion i leihau tlodi tanwydd yn y ddwy flynedd nesaf?

Ateb:

Cwestiwn 2: Mewn perthynas â Chymru, mae Llywodraeth Cymru yn cynnig cadw'r diffiniad o dlodi tanwydd a nodir yn Neddf Cartrefi Cynnes ac Arbed ynni 2000. A ydych o'r farn fod hyn yn briodol, ynteu a ydych yn gwybod am ddiffiniad mwy priodol y gellid ei ddefnyddio mewn perthynas â Chymru, ac os felly, pam?

Ateb:

Cwestiwn 3: Awgrymodd Swyddfa Archwilio Cymru y dylai Llywodraeth Cymru bennu'n glir pa un a fydd yn cynorthwyo aelwydydd sy'n dlawd o ran tanwydd, nad ydynt yn gymwys ar gyfer Nyth ac nad ydynt yn byw yn un o ardaloedd Arbed; ac os felly, sut bydd yn gwneud hyn. Credwn ei bod yn briodol i ni ymestyn ein rhaglenni presennol er mwyn cynnig cymorth i bobl sy'n byw ar incwm isel, nad ydynt o angenrheidrwydd ar fudd-daliadau sy'n dibynnu ar brawf modd. A yw'r diffiniad o incwm isel a gynigir yn y cynllun hwn wedi’i bennu ar lefel briodol er mwyn targedu cymorth, ynteu a ddylai'r trothwy gael ei osod ar lefel wahanol?

Ateb:

Cwestiwn 4: Mae Llywodraeth Cymru yn cynnig newid y diffiniad o gartref sydd "mewn perygl" o fyw mewn Tlodi Tanwydd er mwyn cynnwys cartrefi lle mae un person dan 25 oed yn byw. A ydych yn cytuno y dylai pobl ifanc sy'n byw ar eu pen eu hunain gael eu cynnwys yn y diffiniad hwn, ynteu a ddylid cadw'r diffiniad a geir yn Strategaeth 2010?

Ateb:

Cwestiwn 5: Mewn perthynas â Chymru, mae Llywodraeth Cymru yn cynnig y dylid cadw'r dulliau presennol a ddefnyddir i fesur tlodi tanwydd, gan ychwanegu'r mesur 8% i fesur cartrefi sydd "mewn perygl" o wynebu tlodi tanwydd, ynghyd â dull o fesur tlodi tanwydd parhaus, sef bod yn dlawd o ran tanwydd am ddwy o'r tair blynedd diwethaf. A ydych o'r farn fod y dulliau mesur hyn yn briodol i fesur tlodi tanwydd yng Nghymru, ynteu a ddylid datblygu dulliau mesur amgen?

Ateb:

Cwestiwn 6: A ydych o'r farn fod lleihad mewn KWh yn fesur mwy effeithiol ar gyfer gwella effeithlonrwydd ynni mewn cartrefi sy’n byw mewn tlodi tanwydd, ynteu a ddylai mesurau modelu presennol EPC gael eu cadw er mwyn mesur llwyddiant?

Ateb:

Cwestiwn 7: Hoffem wybod eich barn am yr effeithiau y gallai ein cynigion i fynd i'r afael â thlodi tanwydd eu cael ar yr iaith Gymraeg, yn benodol ar gyfleoedd i bobl ddefnyddio'r Gymraeg ac ar beidio â thrin y Gymraeg yn llai ffafriol na'r Saesneg. Beth fyddai'r effeithiau yn eich barn chi? Sut y gellid cynyddu effeithiau cadarnhaol, neu liniaru effeithiau negyddol?

Ateb:

Cwestiwn 8: Esboniwch hefyd sut y credwch y gallai ein cynigion i fynd i'r afael â thlodi tanwydd gael eu llunio neu eu newid er mwyn cael effeithiau cadarnhaol, neu ragor o effeithiau cadarnhaol, ar gyfleoedd i bobl ddefnyddio'r Gymraeg ac ar beidio â thrin y Gymraeg yn llai ffafriol na'r Saesneg, ac fel nad ydynt yn cael unrhyw effeithiau andwyol ar gyfleoedd pobl i ddefnyddio'r Gymraeg ac ar beidio â thrin y Gymraeg yn llai ffafriol na'r Saesneg.

|  |
| --- |
| Ateb: |

Cwestiwn 9: Rydym wedi gofyn nifer o gwestiynau penodol. Os oes gennych unrhyw faterion cysylltiedig nad ydym wedi ymdrin â nhw'n benodol, defnyddiwch y gofod hwn i'w nodi:

|  |
| --- |
| Nodwch yma: |

Gall ymatebion i ymgynghoriadau gael eu gweld gan y cyhoedd, ar y we neu mewn adroddiad.

Os byddai'n well gennych i'ch ymateb gael ei gadw'n ddienw, ticiwch yma: [ ]